ตลท.แขวนป้าย H หุ้น IFEC เช้านี้ หลังเบี้ยวจ่ายหนี้ตั๋ว B/E
ตลท. แขวนป้าย H หุ้น IFEC รอบเช้านี้ (12 ธ.ค.) หลังเบี้ยวจ่ายหนี้ตั๋ว B/E
12 ม.ค. 2560

ตลาดหลักทรัพย์ฯ หยุดพักการซื้อขายหลักทรัพย์ บริษัท  อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC เป็นการชั่วคราวเนื่องจากปรากฏข่าวในหนังสือพิมพ์หลายฉบับเกี่ยวกับการผิดนัดชำระหนี้ตั๋วแลกเงิน (B/E) และตามที่บริษัทได้เคยชี้แจงต่อตลาดหลักทรัพย์ฯ ว่าได้รับการขยายระยะเวลาการชำระหนี้เป็นภายในวันที่ 11ม.ค.60 ซึ่งปัจจุบันยังไม่ได้ชี้แจงความคืบหน้าในเรื่องดังกล่าว
โดยสารสนเทศดังกล่าวอาจส่งผลกระทบต่อสภาพการซื้อขายหลักทรัพย์ของบริษัทและการตัดสินใจในการลงทุนของผู้ลงทุนในหลักทรัพย์ IFEC ดังนั้นตลาดหลักทรัพย์ฯจึงหยุดพักการซื้อขายหลักทรัพย์ IFEC ตั้งแต่การซื้อขายรอบเช้าของวันที่ 12 ม.ค.60เป็นต้นไป จนกว่าจะได้รับการชี้แจงจากบริษัท